Минзәлә районы «Авыл җыены» бәйрәмнәре кайчан уза? Анда нинди артистлар килә? (график)

Бу ялларда Минзәлә районында “Авыл җыеннары” үтә. Әлеге бәйрәм Сабантуй кебек күңелле итеп уздырыла.

Әйтик, 4 июнь көнне Әтрәкле авылында үткәрелгән бәйрәмгә Татарстанның атказанган артисты Илсөя Бәдретдинованың килүе көтелә. Монда бәйрәм 14 сәгатьтә башлана.

Бәйрәм программасында – кыр алдынгыларын зурлау, моннан тыш төрле милли уеннар оештыру да планлаштырылган.

Сәүдә нокталарында сату да оештырылачак. Ат чабышлары исә – бәйрәм кульминациясенә туры килә. Кичкә таба исә салют та булачак.

Моннан тыш Минзәлә районы Тупач авылында да “Авыл җыены” оештырыла. 5 июньдә сәгать 10да монда чишмә ачылу тантанасы үтә. Сәгать 11дә төп бәйрәмгә старт бирелә. Чакырылган кунак – Татарстанның халык артисты Гүзәл Уразова.

Минзәлә районында “Авыл җыеннарын” үткәрү графигы.

|  |  |  |  |
| --- | --- | --- | --- |
| Авыл җирлеге | Урыны | Датасы | Вакыты |
| Әтрәкле | Әтрәкле авылы | 04.06. | 14.00 |
| Иркәнәш | Иске Иркәнәш авылы | 10.06 | 15.00 |
| Коноваловка | Тупач авылы | 05.06. | 11.00 |
| Тауасты Байлар | Тауасты Байлар авылы | 10.06. | 16.00 |
| Иске Матвеевка | Калморза авылы | 04.06. | 13.00 |